**Háttérinformációk a Ford Otosan vállalatról**

**A Ford Otosan rövid bemutatása:**

**Vállalat neve:** Ford Otomotiv Sanayi A.Ş.

**Tevékenységi kör:** autóipar

**Alapítás éve:** 1959

**Részvényesek:** 41% Ford Motor Company 41% Koç Holding, 18% nyilvános forgalomban a BIST keretében

**Alkalmazottak száma:** közel 20.000 (13.724 Törökországban, 1500 K+F munkatárssal, az ország egyik legnagyobb kutatás-fejlesztési központjában)

**Üzemek:** Gölcük és Yeniköy gyárak Kocaeliben (Törökország), Eskişehir gyár Eskişehirben (Törökország), Craiova gyár Romániában, K+F központok Isztambulban, Kocaeliben, Eskişehirben és Ankarában

**Gyártási kapacitás:** 721.700 darab (471.700 darab Törökországban, 250.000 darab Romániában)

**Előállított termékek:** Haszonjárművek, személyautók, traktorok, teherautók, motorok és sebességváltók, alkatrészek, hajtásláncok és elektromos motorkerékpárok

**Törökországban forgalmazott Ford termékek:** Személyautók és haszonjárművek: Ford Fiesta, Focus, Kuga, Puma, EcoSport, Transit, Transit Custom, Tourneo Custom, Transit Connect, Tourneo Connect, Transit Courier, Tourneo Courier, Ranger

**Nettó árbevétel:** 8 milliárd USD (2021, Törökország)

**Export:** 6,2 milliárd USD (2021, Törökország legjelentősebb exportőre)

* A Ford Otosan már 7 éve Törökország első számú exportőre, és 11 éve a legnagyobb török autóexportőr.
* A Ford Otosan 2020 decemberében 2 milliárd dolláros beruházást jelentett be az új generációs elektromos és hálózatba kapcsolható haszonjárművek gyártására a Kocaeli üzemben.
* 2021 márciusában a Ford Otosan bejelentette, hogy megkezdi egy új, 2 milliárd eurós beruházás fő szakaszát a Kocaeli üzemben, a Ford Európa legnagyobb haszonjárműgyártó központjában.
* A 6 év múlva megvalósuló, és hatásában 10 évre kiterjedő beruházás révén a Ford Otosan éves járműgyártó kapacitása 650 ezer darabra nő majd Törökországban.
* Törökország első integrált elektromosautó-gyártó létesítményének akkumulátor-összeszerelő kapacitása 130 ezer darab.
* A 2021-es adatok szerint a Ford Otosan gyártja az Európában értékesített haszonjárművek 74%-át és a Ford által Európa-szerte értékesített Transit termékcsalád 88%-át; ez a modell tavaly már zsinórban hetedik éve vezette az európai haszonjármű-eladási listákat. A Ford Otosan a haszonjármű-gyártás központjaként és az európai Transit-gyártás otthonaként működik.
* A Ford első, tisztán elektromos hajtású haszonjárműve az európai piacon a Ford E-Transit volt, amelynek sorozatgyártása a Ford Otosan vállalat Gölcük üzemében folyik. Az E-Transit forgalmazása 2022 második negyedévében kezdődött.
* 2023 első félévében kezdődik meg a Ford Otasannál a Ford új generációs Transit Custom család dízel, plug-in hibrid és tisztán elektromos változatainak gyártása. A piac legkelendőbb áruszállítója és a Ford második tisztán elektromos hajtású haszonjárműve, az E-Transit Custom gyártása 2023-ban indul.
* A Ford-Volkswagen stratégiai szövetség részeként készül egy új generációs, 1 tonnás Volkswagen áruszállító modell.
* A beruházással a vállalat közvetlenül további 3000, indirekt módon (például beszállítóin keresztül) pedig újabb 15.000 ember foglalkoztat, vagyis összesen 18 ezer új munkahelyet teremt.

.

* A Ford Otosan sikertörténetének új fejezete 2022 márciusában kezdődött. A Ford Otosan és a Ford Motor Company részvényvásárlási megállapodást írtak alá a Ford Romania SA részvényeinek átruházásáról. A tranzakció 2022. július 1-én zárult le.
	+ A Ford Craiova üzem járműgyártó kapacitása 250.000 darab, motorgyártó kapacitása pedig 350.000 darab. A járműgyártó kapacitás hamarosan 272.000 darabra nő.
	+ Az új Courier modell Krajovában készül majd. A belsőégésű motorral hajtott változat 2023-ban jelenik meg, a tisztán elektromos hajtású modell pedig 2024-ben.
	+ Szintén Krajovában gyártja majd a Ford Otosan a Pumát is, illetve annak egy tisztán elektromos hajtású változatát 2024-ben.
* A Ford Otosan a Ford Európa stratégiai partnere a Ford haszonjármű-üzletágának erősítésében, és a vállalat pozitív hatást gyakorol az e-kereskedelem növekedésére, a Ford erős piaci pozíciójára és a Ford-VW szövetség keretén belül az 1 tonnás haszonjármű-gyártásra.
* 2020-ban a Ford Otosan beruházásba kezdett egy új akkumulátor-összeszerelő sor létesítéséért, hogy Törökország első olyan autóipari vállalatává váljon, amely egyaránt gyárt elektromos haszonjárműveket és akkumulátorokat is.
* 2019-ben a Ford Otosan globális elismerésben részesült a Kocaeli üzem intelligens gyártási tevékenységéért: ez lett az első törökországi gyár, ami helyet kapott a Világgazdasági Fórum (WEF) „Global Lighthouse Network” hálózatában, amelybe mindössze 16 gyárat választottak be világszerte. Egyben ez az üzem az első Ford-gyár, amely a tekintélyes hálózat tagjává válhatott.
* A folyamatos beruházásaival és technológiai fejlesztéseivel az autóipari villamosítás hajtóerejének számító Ford Otosan közzétette hosszú távú fenntarthatósági célkitűzéseit, amelyek közt szerepel, hogy már a közeljövőben zéró kibocsátású járműveket gyártson és értékesítsen, illetve hogy megvalósítsa üzemei, beszállítói és logisztikai szolgáltatásai széndioxid-semleges működését, mérsékelve ezzel az autóipar hatását az éghajlatváltozásra.
	+ Ennek jegyében a Ford Otosan arra törekszik, hogy 2030-ra csak zéró károsanyag-kibocsátású személyautókat, 2035-re zéró károsanyag-kibocsátású könnyű és közepes haszonjárműveket, 2040-re pedig zéró károsanyag-kibocsátású nehéz haszonjárműveket értékesítsen.
	+ E törekvésével a Ford Otosan (az E-Transit és az E-Transit Custom modellek egyetlen európai gyártója) továbbra is létfontosságú szerepet játszik a Ford villamosítási stratégiájában.
	+ A Ford Trucks aláírta az ‘Átállás a zéró emissziós közúti teherszállításra’ című nyilatkozatot, amelyben elkötelezi magát, hogy 2050-re széndioxid-semlegessé válik; ez azt jelenti, hogy 2040-re minden eladott új teherautója fosszilis eredetű üzemanyag nélkül működik majd. A Hannoveri Autókiállításon a Ford Trucks bemutatta 100%-ban elektromos hajtású nehéz haszonjárművét, így egy lépéssel közelebb került 2040-re kitűzött céljához.
	+ A Ford Otosan arra törekszik, hogy törökországi gyártólétesítményei 2030-ra széndioxid-semlegessé váljanak, és a telephelyein felhasznált összes villamos energiát 100%-ban megújuló forrásokból nyerje.
* A Ford Otosan (Ford Otomotiv Sanayi A.Ş.) egy tőzsdén jegyzett (18%) vállalat, amelyben a Ford Motor Company\* (41%) és a Koç Holding A.Ş. (41%) egyenlő tulajdonrésszel bír. 2004 óta a Ford Otosan a török ipar 3 legnagyobb exportvállalatának egyike, 9 egymást követő évben nyert autóipari bajnokságot, és 5 egymást követő évben volt Törökország legnagyobb exportőre. A vállalat vezető szerepe 2019-ben tovább erősödött, miután az 5 kontinens 96 országába irányuló jármű- és alkatrész-export értéke elérte az 5,9 milliárd dollárt. A 3 fő központtal rendelkező Ford Otosan a Kocaeliben működő Gölcük és Yeniköy üzemekben, az Eskişehir üzemben, az isztambuli Sancaktape kutatás-fejlesztési központban és alkatrészraktárban közel 11.000 embert foglalkoztat. A Ford Otosan a Borsa Istanbul legnagyobb értékű autóipari vállalata.
* A Ford Otosan működteti a török autóipar legnagyobb és legütőképesebb kutatás-fejlesztési szervezetét, amelyben 1389 mérnöki dolgozik. A Ford Otosan K+F Központ a nehéz haszonjárművek és ezek hajtásláncainak globális központja, valamint a könnyű haszonjárművek fejlesztésének és a dízel hajtásláncok tervezésének globális központja. A Ford Otosant a „legmagasabb kutatás-fejlesztési büdzsével rendelkező magánvállalatként” jellemezte el a Turkishtime „K+F 250, Törökország 250 legnagyobb K+F büdzséjű vállalata” című felmérése. A Ford Otosan az egyetlen török vállalat, amely képes egy teljes jármű megtervezésére, beleértve a motort, illetve a jármű külső és belső kialakítását is.
* A 2019-es év végére elért 455.000 darabos haszonjármű-, 70.000 darabos motor-, és 140.000 darabos hajtáslánc-gyártási kapacitásával az 1959-ben alapított Ford Otosan a Ford legnagyobb haszonjármű-gyártó központja Európában. A Ford Motor Company gyárai körében végzett értékelés során a Kocaeli és az Eskişehir üzemek a „Legjobb Járműgyártó Központok” közé kerültek.
* A Ford Otosan szoros és régi kapcsolatokat ápol márkakereskedőivel Törökország minden részéről. Hivatalos márkaszervizein keresztül a Ford Otosan Törökország egész területén karbantartási, kiszállítási és javítási szolgáltatásokat is nyújt. A Ford Otosan a Ford Trucks nehéz haszonjárművek üzletága révén az országhatáron kívül is szerződésben áll forgalmazókkal és márkakereskedőkkel, akiken keresztül értékesítési, szervizelési és pótalkatrész-szolgáltatásokat nyújt.
* Amellett, hogy jelentős mértékben hozzájárul Törökország gazdasági fejlődéséhez és globális versenyképességéhez, a társadalmi felelősségvállalás iránti elkötelezett Ford Otosan számos közösségi projektet is kezdeményez, beleértve az oktatás, az egészségügy, a kultúra, a művészet és a sport területeit. Ennek keretében a vállalat iskolák építésével, oktatási központok létesítésével, eszközök biztosításával és ösztöndíjjal járul hozzá az oktatás színvonalának emeléséhez. 2019-ben a Ford Otosan egy országos projektet indított, amelynek célja, hogy segítsen a tudomány eszközeivel megvalósítani a hátrányos helyzetű gyerekek álmait. Ez a projekt megfelelt az ENSZ Fenntartható Fejlődési Céljaiban megfogalmazott „Minőségi oktatás”, „Az egyenlőtlenségek csökkentése” és „Együttműködés a célokért” alapelveinek. Mindemellett a vállalat a 2013-ban aláírta a Munkahelyi Egyenlőség nyilatkozatot is, és azóta folyamatosan dolgozik a nemek közötti egyenlőséggel kapcsolatos tudatosság erősítésén.

\*Ford Deutschland Holding GmbH: a Ford Motor Company 100%-os tulajdona

# # #

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |